
TÁRGY: LAKÁS BÉRBEADÁSA GUBÁNNÉ SZENOHRADSZKI MÁRIA RÉSZÉRE


Gubánné Szenohradszki Mária kérelmet nyújtott be Kiskőrös Város Polgármesterének címezve annak érdekében, hogy Kiskőrös Város Önkormányzata (a továbbiakban: Önkormányzat) bérlakást biztosítson számára. 

A kérelmező az Önkormányzat közfoglalkoztatottja, iskolatitkári feladatokat lát el a Bem József Általános Iskolában, házas, 1 gyermek édesanyja. Azért kéri az Önkormányzat segítségét, mivel lakhatása jelenleg nem megoldott, lakásproblémáját önhibáján kívül megoldani másként nem tudja.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére - a polgármester javaslatára - pályázat kiírása nélkül adja bérbe.

Fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Petrovics u. 4. I/5. ajtószám alatti 2,5 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tároló, 1 erkély helyiségekből álló összkomfortos, 67 m2 alapterületű lakást Gubánné Szenohradszki Mária részére 1 éves időtartamra, de legfeljebb az Önkormányzattal fennálló közfoglalkoztatotti jogviszonya időtartamára.


Kiskőrös, 2014. október 7.

	Domonyi László sk.
	polgármester

HATÁROZAT-TERVEZET

A Képviselő-testület
1. egyetért azzal, hogy a város szakember-ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező kiskőrösi 2587/9/A/5. hrsz-on nyilvántartott, természetben Petrovics u. 4. I/5. ajtószám alatti 2,5 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tároló, 1 erkély helyiségekből álló összkomfortos, 67 m2 alapterületű lakást bérbe adja Gubánné Szenohradszki Mária 6200 Kiskőrös, Nagyatádi u. 18. szám alatti lakos részére 1 éves időtartamra, de legfeljebb Kiskőrös Város Önkormányzatával fennálló közfoglalkoztatotti jogviszonya időtartamára.
2. felhatalmazza a polgármestert a határozat mellékletét képező lakásbérleti szerződés aláírására.

Felelős:	polgármester
Határidő: 	azonnal

